cyanic-selkie/wikianc huggingface dataset:
Ιστορία της Σουηδίας κατά τον Β΄ Παγκόσμιο Πόλεμο
Κατά τη διάρκεια της γερμανικής εισβολής στη Σοβιετική Ένωση, η Σουηδία επέτρεψε στη Βέρμαχτ να χρησιμοποιήσει τους σουηδικούς σιδηροδρόμους για τη μεταφορά των στρατευμάτων της 163ης Μεραρχίας Πεζικού (Ιούνιος–Ιούλιος 1941) μαζί με βαρύ οπλισμό από τη Νορβηγία προς τη Φινλανδία. Οι Γερμανοί στρατιώτες που ταξίδευαν με άδεια μεταξύ Νορβηγίας και Γερμανίας είχαν το δικαίωμα να περάσουν μέσω σουηδικού εδάφους (η λεγόμενη επιτρεπτή κυκλοφορία, σουηδικά: permittenttrafik). Η Γερμανία εισήγαγε σουηδικό σιδηρομετάλλευμα καθ'όλη τη διάρκεια του πολέμου. Όσον αφορά τους Συμμάχους, η Σουηδία κοινοποιούσε στους Συμμάχους στρατιωτικές πληροφορίες και βοηθούσε στην εκπαίδευση στρατιωτών που ήταν πρόσφυγες από τη Δανία και τη Νορβηγία, για να βοηθήσουν στην απελευθέρωση των χωρών τους. Επίσης το 1944 και το 1945 οι Σουηδοί επέτρεψαν στους Συμμάχους να χρησιμοποιούν τις σουηδικές αεροπορικές βάσεις.
Κατά τη διάρκεια του πολέμου, η Σουηδία χαλάρωσε την πολιτική της για τους πρόσφυγες. Δέχτηκε τη μεταφορά χιλιάδων Εβραίων και πολιτικών αντιφρονούντων από τη Νορβηγία και τη Δανία.
Σημειώσεις
Κατηγορία:Ιστορία της Σουηδίας
Γιώργος Βακιρτζής
Ο Γιώργος Βακιρτζής (1923 - 31 Ιανουαρίου 1988) ήταν Έλληνας ζωγράφος του 20ού αιώνα. Ήταν καλλιτεχνικός διευθυντής της Σκούρας Φιλμς και συνεργάστηκε επίσης με τη Φίνος Φιλμς και τουριστικές υπηρεσίες Γνωστό του έργο είναι η σειρά "Μονόλογοι" (παρουσιάστηκε το 1986).
Βιογραφία
Γεννήθηκε στη Μυτιλήνη και καταγόταν από τη Μικρά Ασία. Εργάστηκε από μικρή ηλικία ενώ από το 1938 ως το 1940 μαθήτευσε δίπλα στον Αλμαλιώτη, ο οποίος του δίδαξε την τέχνη της γιγαντοαφίσας. Εισήχθη στη Σχολή Καλών Τεχνών το 1939 και σπούδασε δίπλα στους Κωνσταντίνο Παρθένη και Ουμβέρτο Αργυρό. Έπειτα συνέχισε τις σπουδές του πάνω στη ζωγραφική, τη χαρακτική και τις γραφικές στη Σχολή Καλών Τεχνών (École des Beaux-Arts) στο Παρίσι.
Από το 1945 έως το 1964 επιμελήθηκε πλήθος αφισών για ταινίες του ελληνικού κινηματογράφου. Το 1949 συμμετείχε για πρώτη φορά σε ομαδική έκθεση ενώ το 1960 διοργάνωσε την πρώτη από τις δεκαπέντε ατομικές του εκθέσεις. Εκτός από την Ελλάδα, έργα του παρουσιάστηκαν σε εκθέσεις στις ΗΠΑ, τη Γερμανία και τη Γιουγκοσλαβία. Ασχολήθηκε επίσης με τη φιλοτέχνηση εξώφυλλων για περιοδικά, βιβλία και λευκώματα ενώ υπήρξε συγγραφέας βιβλίων για την τέχνη. Πέθανε στην Αθήνα το 1988. Έναν χρόνο μετά το θάνατό του, η Εθνική Πινακοθήκη τίμησε τη μνήμη του Βακιρτζή με μία μεγάλη αναδρομική έκθεση.
Ως καλλιτέχνης ο Βακιρτζής εστίαζε στον άνθρωπο αξιοποιώντας στοιχεία από τη γιγαντοαφίσα, τη λαϊκή ζωγραφική και τον εξπρεσιονισμό για να παρουσιάσει έργα εμπνευσμένα από την ελληνική ιστορία, πολιτική και κοινωνία.
Εξωτερικοί σύνδεσμοι
Κατηγορία:Έλληνες ζωγράφοι
Οι πρεσβευτές (Χόλμπαϊν)
250px|thumb|Οι Πρεσβευτές, Εθνική Πινακοθήκη του Λονδίνου. Οι πρεσβευτές είναι ελαιογραφία σε ξύλο του Χανς Χόλμπαϊν του νεότερου. Το έργο απεικονίζει τον Γάλλο πρεσβευτή Ζαν ντε Ντιντεβίγ στην αυλή του Άγγλου βασιλέα Ερρίκου Η΄ και τον επίσκοπο Ζωρζ ντε Σελβ. Ο Χόλμπαϊν τον ζωγράφισε στο χρονικό διάστημα που βρισκόταν στην Αγγλία, δηλαδή μετά το 1532. Οι πρεβευτές είχαν πάει στην αυλή του Ερρικου του Η' προσπαθώντας να τον πείσουν να μην διαζευγθεί την Αικατερίνη της Αραγωνίας. Ο πίνακας φυλάσσεται στην Εθνική Πινακοθήκη Λονδίνου
Παρατηρήσεις
Τα εικονιζόμενα μαθηματικά όργανα στον πίνακα συμβολίζουν τη μάθηση που περιέχεται στο τετράπτυχο αλλά και την ισχύ που περιέχει αυτή η γνώση.
Πηγές
Κατηγορία:Πίνακες του 1533
Κάριανη Καβάλας
Η Κάριανη είναι χωριό του δήμου Παγγαίου του νομού Καβάλας. Σύμφωνα με την απογραφή του 2011 είχε 591 μόνιμους κατοίκους. Απέχει 33 χλμ. από την Ασπροβάλτα 56 χλμ. από την Καβάλα 65 χλμ. από τη Δράμα και 71 χλμ. από τις Σέρρες.
Ιστορικά στοιχεία
Περίπου τρία χιλιόμετρα ανατολικά της Κάριανης, στο λόφο «Γαϊδουρόκαστρο», σώζονται ερείπια αρχαίας πόλης, η οποία ταυτίζεται με την αρχαία Φάγρη, αποικία των Θασίων. Η πόλη είχε ιδρυθεί τον 7ο π.Χ. αιώνα και το 356 π.Χ. καταστράφηκε από τον Φίλιππο. Φαίνεται όμως ότι ξαναχτίστηκε, γιατί οι αρχαίες πηγές μας πληροφορούν πως σε αυτήν είχε καταφύγει ο βασιλιάς Περσέας μετά τη μάχη της Πύδνας. Σύμφωνα με τη μαρτυρία του Στράβωνα, η πόλη επιβίωσε και κατά τη ρωμαϊκή εποχή.
Πολιτιστικός Σύλογος
Ο Πολιτιστικός Σύλλογος Κάριανης διατηρεί χορευτικά τμήματα και τράπεζα αίματος.
Αξιοθέατα
thumb|250px|Το Παλιόκαστρο Κάριανης Στο κέντρο του οικισμού κοσμεί ένας παραδοσιακός Μύλος μία ωραία πέτρινη πλατεία και ένα λαογραφικό μουσείο. Στη θέση «Παλιόκαστρο», 1,5 χλμ. βορειοδυτικά της Καριανής και στο μέσο της απόστασης Ορφανίου-Καριανής, έχει βρεθεί προϊστορικός οικισμός και ερείπια μεταβυζαντινού φρουρίου.
Παραπομπές
Κατηγορία:Περιφέρεια Ανατολικής Μακεδονίας και Θράκης Κατηγορία:Χωριά του νομού Καβάλας Κατηγορία:Δήμος Παγγαίου
Συμμετοχή της Πορτογαλίας στο Ευρωπαϊκό Πρωτάθλημα Στίβου 2018
Η Πορτογαλία συμμετείχε με 37 αθλητές στο Ευρωπαϊκό Πρωτάθλημα Στίβου 2018 από τις 6 μέχρι τις 12 Αυγούστου 2018 στο Ολυμπιακό Στάδιο Βερολίνου.
Παραπομπές
Πορτογαλία
Προεμμηνορροϊκό σύνδρομο
Προεμμηνορροϊκό σύνδρομο (αγγλικα: premenstrual syndrome, PMS) ονομάζεται ένα σύνολο σωματικών και ψυχολογικών συμπτωμάτων που σχετίζονται με τον έμμηνο κύκλο των γυναικών. Αν και οι περισσότερες γυναίκες σε αναπαραγωγική ηλικία (περίπου το 80%) παρουσιάζουν κάποια από τα προεμμηνορροϊκά συμπτώματα, οι γυναίκες με PMS αντιμετωπίζουν σημαντικό πρόβλημα στην κοινωνική τους ζωή εξαιτίας των συμπτωμάτων αυτών. Τα συμπτώματα είναι συνήθως προβλέψιμα και εμφανίζονται δύο εβδομάδες πριν από τα έμμηνα. Τις περισσότερες φορές εξαφανίζονται μετά την έναρξη της εμμηνόρροιας αλλά κάποιες φορές ίσως και να συνεχίζονται μετά την έναρξη της ροής.
Για κάποιες γυναίκες με PMS τα συμπτώματα παρουσιάζονται με ιδιαίτερη σφοδρότητα. Η συγκεκριμένη μορφή του PMS περιγράφεται ψυχιατρικά ως Προεμμηνορροϊκή Δυσφορική Διαταραχή (PMDD).
Συμπτωματολογία
Το προεμμηνορροϊκό σύνδρομο περιγράφεται ως ένα σύνολο συμπτωμάτων. Περισσότερα από 200 έχουν αναφερθεί αλλά τρία παρουσιάζονται πιο συχνά: η ευερεθιστότητα, το άγχος, και η μελαγχολία. Τα ακριβή συμπτώματα και η έντασή τους ποικίλουν από γυναίκα σε γυναίκα. Οι περισσότερες γυναίκες με προεμμηνορροϊκό σύνδρομο παρουσιάζουν λίγα από τα προβλήματα αυτά. Τα παρακάτω συμπτώματα μπορούν να σχετιστούν με το PMS:
Το προεμμηνορροϊκό σύνδρομο οδηγεί επίσης σε επιβάρυνση δερματικών διαταραχών ή παθήσεων των ματιών (ενοχλήσεις των βολβών, βλεφαρίτιδα, επιπεφυκίτιδα).
Επιβαρυντικοί παράγοντες
Στους παράγοντες οι οποίοι μπορούν να λειτουργήσουν επιβαρυντικά ως προς την εμφάνιση των συμπτωμάτων περιλαμβάνονται:
Διατροφικοί παράγοντες (μειωμένη πρόσληψη συγκεκριμένων βιταμινών και άλλων στοιχείων, όπως μαγνήσιο, μαγγάνιο και βιταμίνη E). Η κληρονομικότητα είναι ένας σημαντικός παράγοντας για να προβλεφθεί η πιθανότητα εμφάνισης του προεμμηνορροϊκού συνδρόμου. Σύμφωνα με έρευνες, η πιθανότητα εμφάνισης του συνδρόμου σε μονοζυγωτικά δίδυμα είναι δύο φορές μεγαλύτερη από την πιθανότητα να εμφανιστεί σε διζυγωτικά δίδυμα. Η χαμηλή πρόσληψη βιταμινών της ομάδας Β, μπορεί να σχετιστεί με τις αλλαγές στη διάθεση.
Διάγνωση
Η διάγνωση του προεμμηνορροϊκού συνδρόμου δεν μπορεί να επαληθευτεί μέσω κάποιας εργαστηριακής εξέτασης ή συγκεκριμένων φυσιολογικών ευρημάτων. Για να συγκεντρωθούν τα συμπτώματα που μπορεί να σχετίζονται με το σύνδρομο, ο γιατρός ενδέχεται να ζητήσει από τη γυναίκα να σημειώσει σε ένα ημερολόγιο τα συμπτώματα για μία περίοδο δύο κύκλων. Σε κάθε περίπτωση, πρέπει να διευκρινιστεί αν τα συμπτώματα αυτά οφείλονται στο προεμμηνορροϊκό σύνδρομο ή σε χειροτέρευση ήδη υπαρχόντων προβλημάτων λόγω της εμμήνου ρήσεως. Ενδεικτικό για την περίπτωση αυτή είναι ότι τα συμπτώματα δεν ατονούν μετά το πέρας της ωχρινικής φάσης. Στα συμπτώματα αυτά περιλαμβάνονται η κατάθλιψη, οι ημικρανίες, οι κρίσεις επιληψίας, το σύνδρομο χρόνιας κόπωσης, το σύνδρομο ευερέθιστου εντέρου, το άσθμα και διάφορες αλλεργίες.
Αν και δεν εχει οριστεί επισήμως το τι είναι το προεμμηνορροϊκό σύνδρομο, δύο είναι οι ορισμοί που χρησιμοποιούνται σε ερευνητικά προγράμματα:
Αίτια
Τα ακριβή αίτια που προκαλούν το προεμμηνορροϊκό σύνδρομο δεν έχουν γίνει κατανοητά. Κατά την περίοδο εκδήλωσης των συμπτωμάτων το επίπεδο των έμφυλων ορμονών φαίνεται να κινείται σε φυσιολογικά όρια. Καθώς η συχνότητα εμφάνισης του είναι μεγαλύτερη σε δίδυμες γυναίκες είναι πιθανό να υπάρχει κάποια γενετική προδιάθεση. Οι επιστήμονες σήμερα υποψιάζονται ότι επηρεάζεται η αλληλεπίδραση των νευροδιαβιβαστών του Κεντρικού Νευρικού Συστήματος με τις φυλετικές ορμόνες. Πιστεύεται επίσης πως υπάρχει κάποια σχέση με τη δράση της σεροτονίνης (ένας νευροδιαβιβαστής) στον εγκέφαλο .
Οι γενετικοί παράγοντες φαίνεται πως επίσης παίζουν κάποιο ρόλο καθώς η εκδήλωση του συνδρόμου είναι δύο φορές πιο συχνή στα μονοζυγωτικά δίδυμα σε αντίθεση με τα διζυγωτικά. Προκαταρκτικές έρευνες αναφέρουν πως το 40% των γυναικών που εμφανίζει συμπτώματα του προεμμηνορροϊκού συνδρόμου παρουσιάζει σημαντική μείωση στο επίπεδο κυκλοφορίας β-ενδορφίνης στο πλάσμα του αίματος. Η β-ενδορφίνη είναι ένας ενδογενής οπιούχος νευροδιαβιβαστής, η έλλειψη του οποίου προκαλεί στον οργανισμό τα ίδια αποτελέσματα με την έλλειψη ηρωίνης και άλλων οπιούχων από εξαρτημένα άτομα. Ερευνητές έχουν παρατηρήσει ομοιότητες ανάμεσα στα συμπτώματα του προεμμηνορροϊκού συνδρόμου με τα συμπτώματα του συνδρόμου στέρησης οπιούχων.
Πρόγνωση
Οι γυναίκες με PMS εμφανίζουν τα ίδια συμπτώματα, με την ίδια ένταση για αρκετά χρόνια.
Η θεραπεία των επί μέρους συμπτωμάτων συνήθως επιτυγχάνεται με τον έλεγχό τους. Ακόμα και χωρίς θεραπεία, τα συμπτώματα ατονούν την περίοδο της περιεμμηνόπαυσης και εξαφανίζονται κατά την εμμηνόπαυση.
Οι γυναίκες με προεμμηνορροϊκό σύνδρομο έχουν αυξημένο κίνδυνο εμφάνισης κλινικής κατάθλιψης.
Επιδημιολογία
Γενικά, τα ψυχολογικά συμπτώματα, όπως οι αλλαγές στη διάθεση, παρουσιάζονται με μεγαλύτερη συχνότητα και σφοδρότητα σε σχέση με τα σωματικά συμπτώματα, όπως το κοιλιακό πρήξιμο. Οι γυναίκες που παρουσιάζουν ψυχολογικά συμπτώματα είναι δυνατό να προβλέψουν την έκταση και τη διάρκεια των συμπτωμάτων αυτών, σε αντίθεση με τα σωματικά συμπτώματα τα οποία παρουσιάζονται με αστάθεια. Για τις περισσότερες γυναίκες, τα ψυχολογικά συμπτώματα του προεμμηνορροϊκού συνδρόμου είναι περισσότερο επώδυνα από τα σωματικά.
Ιστορία
Η μελέτη του προεμμηνορροϊκού συνδρόμου ξεκίνησε στις αρχές της δεκαετίας του 1980. Αφορμή υπήρξε η χρησιμοποίησή του ως στοιχείου υπεράσπισης σε δίκες στην Βρετανία, την εποχή εκείνη. Πολλοί χρεώνουν την επιστημονική αναγνώριση του συνδρόμου στην δράση του φεμινιστικού κινήματος καθώς τα προηγούμενα χρόνια το PMS θεωρούνταν φανταστική ασθένεια. Ακόμα και σήμερα όμως υπάρχουν επιστήμονες που υποστηρίζουν ότι το προεμμηνορροϊκό σύνδρομο είναι ένα κοινωνικά κατασκευασμένο σύνδρομο.
Κλεόδαμος
Όταν το 267 μ.Χ. έφθασαν οι Έρουλοι και κατέλαβαν την Αθήνα, έφθασε και ο Κλεόδαμος με ισχυρό στόλο. Τότε οι Αθηναίοι υπό τον Δέξιππο που είχαν καταφύγει στα διπλανά όρη, αναθαρρεμένοι, επετέθηκαν εναντίον των Ερούλων, οι οποίοι προσβαλλόμενοι από ξηρά και από θάλασσα τράπηκαν σε φυγή. Αμέσως μετά ξεκίνησε και η επισκευή του τείχους προς αποτροπή νέας επίθεσης.
Κλεοδαμος
Πανελλήνιο πρωτάθλημα στίβου γυναικών 2009
Το 74ο Πανελλήνιο πρωτάθλημα στίβου γυναικών 2009 διεξήχθη στις 1–2 Αυγούστου 2009 στο Καυτανζόγλειο Στάδιο, στη Θεσσαλονίκη μαζί με το αντίστοιχο πανελλήνιο πρωτάθλημα στίβου ανδρών 2009. Πρωταθλητής σύλλογος αναδείχθηκε ο Πανελλήνιος Γ.Σ. για 30η φορά στην ιστορία του.
Χρονικό των αγώνων
Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 20χλμ βάδην και του επτάθλου. Φυσικά, τα αποτελέσματά τους υπολογίστηκαν στην τελική βαθμολογία. Το πρωτάθλημα μαραθωνίου διεξήχθη στις 8 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων και σημειώθηκε ρεκόρ συμμετοχών. Ξεκίνησαν 664 και τερμάτισαν 646Ελληνίδες και ξένες αθλήτριες, παρά τη σφοδρή καταιγίδα που ξέσπασε τα πρώτα 90 λεπτά του αγώνα. Πανελληνιονίκης αναδείχθηκε για έβδομη φορά η Γεωργία Αμπατζίδου, μετά από συναρπαστική μάχη με την Μάγδα Γαζέα, που κρίθηκε μέσα στο Στάδιο με διαφορά μόλις πέντε δευτερολέπτων. Ήταν η έβδομη πανελλήνια νίκη της Αμπατζίδου, που αποτελεί απλησίαστο ρεκόρ. Παράλληλα ήταν πέμπτη στη γενική κατάταξη.
Πρωταθλητής σύλλογος αναδείχθηκε ο Πανελλήνιος Γ.Σ. για 18η συνεχόμενη χρονιά και 30η συνολικά. Αλλά αυτή τη φορά τον απείλησε σοβαρά ο Ολυμπιακός που έμεινε δεύτερος με 4,5 μόλις βαθμούς διαφορά.
Πηγές και εξωτερικοί σύνδεσμοι
Γυναικων Κατηγορία:Στίβος το 2009
Αντρέι Ζβιάγκιντσεφ
Ο Αντρέι Ζβιάγκιντσεφ (1964) είναι Ρώσος σκηνοθέτης και σεναριογράφος.
Βιογραφία
Γεννήθηκε το 1964 στο Νοβοσιμπίρσκ, όπου σπούδασε υποκριτική. Στη συνέχεια, σπούδασε στη Ρωσική Ακαδημία Θεατρικών Τεχνών στη Μόσχα.
Το 2014, η ταινία Λεβιάθαν κέρδισε τη Χρυσή Σφαίρα Καλύτερης Ξενόγλωσσης Ταινίας και το βραβείο σεναρίου στο φεστιβάλ των Καννών, ενώ ήταν υποψήφια για το Όσκαρ Ξενόγλωσσης Ταινίας και τον Χρυσό Φοίνικα.
Η ταινία Χωρίς αγάπη του 2017 έλαβε το Βραβείο της Επιτροπής στο φεστιβάλ των Καννών, ενώ είναι η πρόταση της Ρωσίας για την καλύτερη ξενόγλωσση ταινία στα 90α βραβεία Όσκαρ.
Εξωτερικοί σύνδεσμοι
Κατηγορία:Ρώσοι σεναριογράφοι Κατηγορία:Ρώσοι σκηνοθέτες κινηματογράφου
Καμένσκ-Σαχτίνσκι
Το Καμένσκ-Σαχτίνσκι (ρωσικά: Ка́менск-Ша́хтинский) είναι μια πόλη στη Περιφέρεια Ροστόφ, που βρίσκεται στο Ποταμό Σεβέρσκι Ντόνετς. Ο πληθυσμός ήταν 95.296 κάτοικοι το 2010, αυξημένος από τους 75.632 κατοίκους το 2002 και τους 72.379 κατοίκους το 1989.
Ιστορία
Ιδρύθηκε από Κοζάκους αποίκους το 1686 και το καθεστώς πόλης χορηγήθηκε το 1927.
Διοικητικές και δημοτικής κατάστασης
Εντός του πλαισίου των διοικητικών διαιρέσεων, ενσωματώνεται ως Αστικό Οκρούγκ Καμένσκ-Σαχτίνσκι, διοικητική μονάδα με ίσο καθεστώς με αυτό των επαρχιών. Ως δημοτική διαίρεση, αυτή η διοικητική μονάδα έχει επίσης καθεστώς αστικό οκρούγκ.
Οικονομία
Παλαιότερα ένα σημαντικό κέντρο εξόρυξης άνθρακα στην λεκάνη άνθρακα του ανατολικού Ντόνετς, η πόλη τώρα είναι σημαντικός παραγωγός τεχνητών ινών, μηχανημάτων εξορύξεων και γυαλιού. Η Ευρωπαϊκή διαδρομή E40 περνά από την πόλη.
Παραπομπές
Κατηγορία:Πόλεις της Ρωσίας
Κόσμος 13
Ο Κόσμος 13 (ρωσικά: Космос 13) ήταν σοβιετικός κατασκοπευτικός δορυφόρος που εκτοξεύτηκε το 1963. Ήταν ο όγδοος από τους 81 δορυφόρους Ζενίτ που στάλθηκαν στο διάστημα, με βάρος 4.730 κιλών.
Παραπομπές
Κατηγορία:Δορυφόροι Ζενίτ-2 Κατηγορία:Διαστημικές αποστολές το 1963
Τζον Κίλιαν
Ο Τζον Κίλιαν (επίσης Johann Kilian, Άνω Σορβική γλώσσα: Jan Kilian)  (22 Μαρτίου 1811 – 12 Σεπτεμβρίου 1884) ήταν Λουθηρανός πάστορας και ηγέτης της αποικίας γνωστής ως Βένεδοι του Τέξας (Wends of Texas).
Ιστορικό
μικρογραφία| Η ταφόπετρα του Κίλιαν στα Σερβικά, στα Γερμανικά Ο Τζον Κίλιαν γεννήθηκε στο Ντόχλεν του Βασιλείου της Σαξονίας. Μετά το σχολείο στο Ράχλαου και Μπάουτζεν, σπούδασε θεολογία στο Πανεπιστήμιο της Λειψίας. Ήταν πάστορας στο Χόχκιρχ (η ενορία του) από το 1834-1837. Λόγω του θανάτου του θείου του, έγινε πάστορας στο Κότιτς. Το 1848, έγινε πάστορας στο Βαϊγκερσντόρφ, στην Πρωσία. Απέρριψε τον «αυξανόμενο ορθολογισμό», που αυξανόταν μεταξύ των κληρικών, ζητώντας την επιστροφή στη Γραφή ως έγκυρη, μεταφράζοντας μια σειρά από γερμανικά κείμενα στα Σορβικά.
Αποικία του Τέξας
Κατά το έτος 1854 περίπου 558 Βένεδοι Λουθηρανοί από τις εκκλησίες του Κίλιαν στην Πρωσία και επίσης από τη Σαξονία τον κάλεσαν να τους οδηγήσει στο Τέξας. Πολλοί άνθρωποι στην εκκλησία του Κίλιαν ήταν δυσαρεστημένοι με τη φιλοσοφία του ορθολογισμού, που διαδόθηκε σε όλη την Ευρώπη. Ορισμένοι θεωρούσαν τον ορθολογισμό ως απόπειρα αντικατάστασης της θρησκείας με την επιστήμη. Με την αυξανόμενη θρησκευτική δυσαρέσκεια, την οικονομική δυσκολία και την επιθυμία του Κίλιαν να είναι ιεραπόστολος σε μια ξένη χώρα, ο Κίλιαν έφερε τους οπαδούς του στο Γκάλβεστον και τελικά εγκαταστάθηκε περίπου 55 μίλια ανατολικά του Ώστιν στην κομητεία Λι.
Στις 25 Μαρτίου 1854, μια νέα λουθηρανική εκκλησία διοργανώθηκε στο Ντάμπαν, για να γίνει ο ακρογωνιαίος λίθος μιας μεγάλης μετανάστευσης των Βενδών. Ο Κίλιαν κλήθηκε ως Πάστορας. Αυτή η κίνηση είχε ως αποτέλεσμα την ίδρυση του Low Pin Oak Settlement, που μετονομάστηκε αργότερα σε Σερμπίν (Serbin). Μία από τις πρώτες πράξεις που πραγματοποίησε ο Κίλιαν επρόκειτο να υποβάλει αίτηση συμμετοχής στην νεοσύστατη Λουθηρανική Εκκλησία – Σύνοδο του Μιζούρι. Η Λουθηρανική Εκκλησία του Αγίου Παύλου στο Σερμπίν έγινε η πρώτη από τις πολλές εκκλησίες της Συνοδου του Μιζούρι στο Τέξας και είχε το μοναδικό σχολείο, που μιλούσε τη Γλώσσα των Βενδών στην Αμερική.
Πανεπιστήμιο Concordia Τέξας
Η κληρονομιά του Τζον Κίλιαν είναι εμφανής στην πανεπιστημιούπολη του Πανεπιστημίου Κονκόρντια του Τέξας όπου θα βρείτε την οδό Κίλιαν και το κουδούνι ηλικίας άνω των 150 ετών στην είσοδο του Κτιρίου A, το οποίο ο Κίλιαν  και οι οπαδοί του έφεραν στο ταξίδι τους στο Τέξας. Στην παλιά πανεπιστημιούπολη, το πρώτο κτήριο του πανεπιστημίου ονομάστηκε Αίθουσα Κίλιαν. μικρογραφία| Μνημείο του Κίλιαν στη Γερμανία, που θυμίζει το πλοίο που μετέφερε αυτόν και περίπου 600 άλλους στην Αμερική
Εξωτερικοί σύνδεσμοι
Κατηγορία:Λουθηρανικές εκκλησίες Κατηγορία:Λουθηρανισμός
Πανεπιστήμιο της Μηχανικής και Τεχνολογίας, Λαχώρη
Το Πανεπιστήμιο της Μηχανικής και Τεχνολογίας στη Λαχώρη είναι το αρχαιότερο πανεπιστήμιο μηχανικής στο Πακιστάν που ειδικεύεται σε μαθήματα επιστημών, τεχνολογίας, μηχανικής και μαθηματικών (ΕΤΜΜ).
Ιδρύθηκε το 1921 ως Κολλέγιο Μηχανικής Μακλάγκαν, παίρνοντάς το όνομά του από τον Έντουαρντ Ντάγκλας Μακλάγκαν. Το 1932, το σχολείο έγινε συνδεδεμένο κολλέγιο του πανεπιστημίου του Παντζάμπ και άρχισε να προσφέρει προπτυχιακά πτυχία για τη μηχανική. Το 1962, χορηγήθηκε στο πανεπιστήμιο ένας χάρτης και μετονομάστηκε σε Πανεπιστήμιο Μηχανικών του Δυτικού Πακιστάν. Το 1972, το πανεπιστήμιο μετονομάστηκε σε UET. Το 1975 ίδρυσε μια δεύτερη πανεπιστημιούπολη στη Ταξίλα, η οποία το 1998 κατέστη ανεξάρτητο πανεπιστήμιο.
Το πανεπιστήμιο, με βάση στοιχεία για το 2016, έχει μια σχολή 881 ατόμων με 257 με διδακτορικά. Έχει συνολικά 9.385 προπτυχιακούς και 1.708 μεταπτυχιακούς φοιτητές. Έχει ισχυρή συνεργασία με το πανεπιστήμιο της Νότιας Καρολίνας, το Πανεπιστήμιο του Μάντσεστερ και το Πανεπιστήμιο της Βασίλισσας Μαίρης και έχει πραγματοποιήσει έρευνα χρηματοδοτούμενη από την Huawei, την Cavium Networks, την Microsoft και τη MontaVista. Είναι ένα από τα υψηλότερα κατατασσόμενα πανεπιστήμια στο Πακιστάν, με την εσωτερική κατάταξη να το τοποθετεί ως την πέμπτη καλύτερη σχολή μηχανικών στο Πακιστάν, ενώ η QS World Rankings τοποθετώντας το UET ως 701ο στον κόσμο κάθε χρόνο μεταξύ των ετών 2013 και 2016. Επίσης κατατάσσεται 200ή στην Ασία από την ίδια δημοσίευση το 2018. Το 2018 οι κατατάξεις QS για το πανεπιστήμιο έδειξαν μια υποβάθμιση από την 701η θέση στη σειρά 801-1000. Εν τω μεταξύ, στη κατάταξη των πανεπιστημίων της Ασίας βρίσκεται σήμερα στη 200ή θέση.
Παραπομπές
Κατηγορία:Πανεπιστήμια στο Πακιστάν
Τουρκικά φύλα
μικρογραφία|Χάρτης των τουρκικών γλωσσών Τουρκική ή τουρανική ονομάζεται μια οικογένεια δεκάδων νομαδικών φύλων με καταγωγή από τη Μογγολία και τη ΝΑ Σιβηρία, τα οποία μετανάστευαν κατά κύματα καθ' όλη τη διάρκεια του μεσαίωνα, κυρίως μεταξύ 6ου και 11ου αιώνα. Μιλούσαν διάφορες διαλέκτους της αρχαίας τουρκικής γλώσσας, οι οποίες στη συνέχεια διαφοροποιήθηκαν δημιουργώντας τις σύγχρονες τουρκικές γλώσσες (ή τουρανικές). Η θρησκεία τους ήταν σαμανιστική με ανώτατο θεό τον Τένγκρι, άρχοντα του γαλάζιου ουρανού. Στην πορεία όμως η πλειοψηφία, ιδιαίτερα όσοι μετακινήθηκαν προς δυσμάς, ασπάσθηκε τον Ισλαμισμό από τους Άραβες και τους Πέρσες (που είχαν εξισλαμιστεί νωρίτερα).
Κατά την περίοδο της μετανάστευσής τους τα τουρκικά φύλα - πολλές φορές σε σύγκρουση μεταξύ τους - απλώθηκαν σε μία τεράστια έκταση από τη Μικρά Ασία και τη Μαύρη Θάλασσα έως τα παράλια του Αρκτικού Ωκεανού, ιδρύοντας τα δικά τους κρατικά μορφώματα (χαγανάτα ή χανάτα) και ελέγχοντας τους εμπορικούς δρόμους ανάμεσα στην Ευρώπη, την Περσία και την Κίνα. Τα περισσότερα υπήρξαν βραχύβια και με το πέρασμα των αιώνων προσαρτήθηκαν από δυνατότερα βασίλεια (Ρωσία, Γεωργία, Κίνα), κάποια όμως επιβίωσαν και έγιναν η μήτρα που γέννησε έξι σημερινά κράτη: Αζερμπαϊτζάν, Καζακστάν, Κιργιζία, Ουζμπεκιστάν, Τουρκία, Τουρκμενιστάν. Επίσης οι Βούλγαροι υπήρξαν τουρκικό φύλο στο παρελθόν, αλλά μετά την εγκατάστασή τους στα Βαλκάνια (τέλη 7ου αι.), παρότι κυριάρχησαν στο κράτος που δημιούργησαν, εκσλαβίσθηκαν σε τέτοιο βαθμό που το μόνο τουρκικό χαρακτηριστικό που κράτησαν είναι το όνομά τους.
Τα τουρκικά φύλα δεν πρέπει να συγχέονται με το σύγχρονο τουρκικό έθνος - το δεύτερο είναι απλά ένας κλάδος των πρώτων.
Πίνακας Τουρκικών φυλών
* Törki xalıqlar
Τεχεράνη
Η Τεχεράνη είναι η μεγαλύτερη πόλη και πρωτεύουσα του Ιράν. Βρίσκεται στο κέντρο περίπου της χώρας, 112 χλμ. νότια της Κασπίας θάλασσας. Το μητροπολιτικό συγκρότημα το 2004 ξεπέρασε τον πληθυσμό των 12 εκατομμυρίων κατοίκων. Βρίσκεται σε υψόμετρο περίπου 1.200 μέτρων πάνω από το επίπεδο της θάλασσας στις πλαγιές της οροσειράς Αλμπόρζ. Η ονομασία της πόλης προέρχεται από το αρχαίο περσικό teh, που σημαίνει «θερμό» και τη λέξη ran, δηλαδή «τόπος».
Η πόλη διαθέτει σύγχρονους αυτοκινητόδρομους και δίκτυο μετρό 120 χλμ. και τεσσάρων γραμμών (άλλες δύο είναι υπό κατασκευή). Λειτουργούν δύο διεθνή αεροδρόμια (το Μεχραμπάντ και το πιο σύγχρονο Ιμάμ Χομεϊνί). Χαρακτηρίζεται από ξηρό κλίμα, όπως και αρκετές ακόμα περιοχές του Ιράν. Ετησίως, η μέση θερμοκρασία είναι 17 βαθμοί Κελσίου με ακραίες τιμές που μπορούν να φτάσουν τους 43 ή -15 βαθμούς τους καλοκαιρινούς ή χειμερινούς μήνες αντίστοιχα.
Η πρώτη αναφορά στην Τεχεράνη συναντάται σε χρονικό του 11ου αιώνα, στο οποίο περιγράφεται ως μικρό χωριό βόρεια του Ρέι (Rayy), που αποτελεί σήμερα προάστιο της Τεχεράνης. Αναπτύχθηκε ραγδαία και το 13ο αιώνα αποτελούσε ήδη σημαντική εμπορική πόλη. Κατά περιόδους υπήρξε τόπος διαμονής των αυτοκρατόρων της δυναστείας των Σαφαβιδών. Το 1788 έγινε πρωτεύουσα της αυτοκρατορίας και τότε κτίστηκαν δύο τείχη γύρω από το αυτοκρατορικό μέγαρο και την πόλη. Κατά τα χρόνια 1796-1833, η Τεχεράνη πήρε χαρακτήρα της πρωτεύουσας και στολίστηκε με ανάκτορα, όπως του Γκιουλιστάν, με διάφορα τεμένη και με πολυάριθμα μνημεία. Συγχρόνως, ο πληθυσμός της πολλαπλασιάστηκε. Ένα μεγάλο πρόγραμμα εκσυγχρονισμού της πόλης, στα τέλη του 19ου αιώνα, μεταμόρφωσαν την πρωτεύουσα, η οποία επεκτάθηκε σημαντικά, ενώ παράλληλα χτίστηκαν νέα τείχη, δρόμοι και κτίρια. Τη σύγχρονη όμως όψη την απέκτησε με τον Ρεζά Χαν (1921-41), τον ηγέτη της δυναστείας Παχλεβί (1925-79). Επί των ημερών του, τα τείχη, οι παλιές πύλες και ολόκληρες συνοικίες εξαφανίστηκαν και τη θέση τους πήραν εκτεταμένες πλατείες και μεγάλοι δεντροφυτεμένοι δρόμοι. Κατά τη διάρκεια του Β' Παγκόσμιου πολέμου, από 28 Νοεμβρίου ως 1 Δεκεμβρίου 1943, έγινε στην Τεχεράνη η πρώτη διάσκεψη των Συμμάχων (Διάσκεψη της Τεχεράνης), στην οποία πήραν μέρος ο Τσώρτσιλ, ο Ρούσβελτ και ο Στάλιν. Εκεί υπογράφηκε διακήρυξη γνωστή με το όνομα «Διακήρυξη της Τεχεράνης».
Στα μέσα της δεκαετίας του 1980, κατά τη διάρκεια του πολέμου του Ιράν με το Ιράκ, παράκμασε οικονομικά αντιμετωπίζοντας παράλληλα φυσικές φθορές. Η ανάπτυξη της πόλης επιταχύνθηκε ξανά στη δεκαετία του 1990, μετά το πέρας του πολέμου, με τους προέδρους Χασεμί Ραφσαντζανί και Μοχαμάντ Χατάμι να προωθούν οικονομικές και πολιτικές μεταρρυθμίσεις. Η αυξημένη κυκλοφορία οχημάτων αλλά και η χρήση ορυκτών καυσίμων από τις βιομηχανίες οδήγησαν σε υποβάθμιση του περιβάλλοντος. Η Τεχεράνη συγκαταλέγεται σήμερα στις πόλεις με τα μεγαλύτερα κυκλοφοριακά προβλήματα.
Εξωτερικοί σύνδεσμοι
Κατηγορία:Πόλεις του Ιράν Κατηγορία:Πρωτεύουσες της Ασίας
Αλέξιος Αξούχος
Ο Αλέξιος Αξούχ(ος) (12ος αι.) ήταν στρατιωτικός Τουρκικής καταγωγής, που έγινε ευγενής στη Βυζαντινή αυτοκρατορία.
Βιογραφία
Ο Αλέξιος ήταν έμπειρος στρατιωτικός και αμείφθηκε με το αξίωμα του πρωτοστράτορος. Συμμετείχε σε αρκετές στρατιωτικές εκστρατείες κατά τα μέσα της βασιλείας του Μανουήλ Α΄. Εστάλη στη Νότιο Ιταλία το 1157, μετά από την ήττα του μεγάλου δούκα Αλεξίου Κομνηνού, σε μία προσπάθεια ανασύνταξης των Ρωμαϊκών θέσεων εκεί. Αν και έπρεπε να χειρίζεται τις λεπτές σχέσεις -την ανησυχία και την αμοιβαία καχυποψία- με τη Γερμανία, η οποία κυριαρχούσε στην Νότιο Ιταλία, ο Αξούχος ήταν πολύ επιτυχής στην αποστολή του, που κατέληξε σε έντιμη ειρήνη με τον Γουλιέλμο Α΄ της Σικελίας το 1158. Έτσι απαγκιστρώθηκε ο στρατός από την Ιταλία, πράγμα που επέτρεψε στον Μανουήλ Β΄ να επικεντρώσει την προσοχή του στην Ανατολή. Επειδή οι πολιτικές του εναντίον του Θώρου Β΄ της Μικράς Αρμενίας (Κιλικίας) είχαν αποτύχει θεαματικά, το 1165 έστειλε τον Αλέξιο στην Κιλικία ως στρατηγό αυτοκράτορα (επικεφαλής αρχηγό) και δούκα (κυβερνήτη) εκεί. Μάλλον συμμετείχε στον πόλεμο με την Ουγγαρία το 1165 μαζί με τον Μπέλα, ο οποίος τελικά έγινε ο Μπέλα Γ΄ της Ουγγαρίας.
Περί το 1167/70 κατηγορήθηκε για συνωμοσία εναντίον του Μανουήλ Β΄· έτσι έχασε την εύνοια του Αυτοκράτορα. Πιο πριν ο Αξούχος κόσμησε ένα από τα ανάκτορά του στην Κωνσταντινούπολη με μεγαλειώδεις πίνακες από τις εκστρατείες και τις δικές του νίκες εναντίον του Κιλίτζ Αρσλάν Β΄ σουλτάνου του Ικονίου (1158-92) και όχι, όπως συνηθιζόταν με τα κατορθώματα του Μανουήλ Α΄. Η πράξη αυτή επικρίθηκε ως προσβολή κατά του ηγεμόνα (lèse majesté)). Μεταξύ άλλων κατηγορήθηκε ότι "πειραματίστηκε με τη μαγεία" και πως συνωμότησε με έναν Λατίνο "μάγο" για να αποτρέψει τη Μαρία της Αντιόχειας, σύζυγο του Μανουήλ Α΄, από το να γεννήσει γιο. Ο ιστορικός Ιωάννης Κίνναμος αναφέρει της κατηγορίες ως γνήσιες, αλλά ο Νικήτας Χωνιάτης πιστεύει, πως προκλήθηκαν από την ανασφάλεια του Μανουήλ Α΄. Ο Χωνιάτης αναφέρει πως ο Αυτοκράτορας, υποπτευόταν τον Αλέξιο και τον εξάδελφό του Ανδρόνικο Α΄ Κομνηνό, εξαιτίας της προφητείας που έλεγε, ότι τα αρχικά γράμματα των ονομάτων των Αυτοκρατόρων της δυναστείας θα ήταν ΑΙΜΑ, δηλ. ο τέταρτος θα είχε όνομα, που θα άρχιζε από Α. Όπως και να έχει, ο Αξούχος βρέθηκε ένοχος και περιορίστηκε σε μονή για το υπόλοιπο της ζωής του, παρά τις επανειλημμένες προσπάθειες της συζύγου του Μαρίας προς τον θείο της Μανουήλ Α΄ για απελευθέρωση. Η Μαρία, λόγω της λύπης για τη μοίρα του συζύγου της, απεβίωσε και το ίδιο και ο Αλέξιος λίγα έτη μετά την κουρά του.
Οικογένεια
Νυμφεύτηκε τη Μαρία Κομνηνή, κόρη του Αλεξίου Κομνηνού, πρωτότοκου γιου του Ιωάννη Β΄ και είχε δύο γιους. Ένας ήταν ο:
Βιβλιογραφία
Κατηγορία:Βυζαντινοί του 12ου αιώνα Κατηγορία:Βυζαντινοί κυβερνήτες της Κιλικίας
A Fire in the Sky
A Fire in the Sky είναι ο τίτλος της τριπλής συλλογής τραγουδιών του χαρντ ροκ συγκροτήματος Deep Purple. Περιέχει τραγούδια από το 1968 όταν και κυκλοφόρησαν τον πρώτο τους δίσκο, "Shades of Deep Purple" μέχρι το 19ο άλμπουμ τους με τίτλο "Now What?!" το 2013.
Κυκλοφόρησε στις 15 Σεπτεμβρίου 2017 σε μορφή τριπλού CD από την "Rhino", μπαίνοντας στις χαμηλές θέσεις των καταλόγων επιτυχιών της κεντρικής Ευρώπης.
Τα τραγούδια
CD 1
1. Hell to Pay (Gillan, Morse, Glover, Airey, Paice)
2. Vincent Price (Gillan, Morse, Glover, Airey, Paice)
3. Wrong Man (Gillan, Morse, Glover, Airey, Paice)
5. Sun Goes Down (Gillan, Morse, Glover, Airey, Paice)
6. Any Fule Kno That (Gillan, Glover, Morse, Lord, Paice)
7. Sometimes I Feel Like Screaming (Gillan, Glover, Morse, Lord, Paice)
8. Vavoom: Ted the Mechanic (Gillan, Glover, Morse, Lord, Paice)
9. The Battle Rages On... (Blackmore, Gillan, Lord, Paice)
10. King of Dreams (Blackmore, Turner, Glover)
11. Call of the Wild (Blackmore, Gillan, Glover, Lord)
12. Bad Attitude (Blackmore, Gillan, Glover, Lord)
13. Knockin' at your Back Door (Blackmore, Gillan, Glover)
14. Perfect Strangers (Blackmore, Gillan, Glover)
CD 2
1. You Keep on Moving (Coverdale, Hughes)
2. Dealer (Bolin, Coverdale)
3. Stormbringer (Coverdale, Blackmore)
4. Soldier of Fortune (Coverdale, Blackmore)
5. Mistreated (Coverdale, Blackmore)
6. Might Just Take Your Life (Coverdale, Blackmore, Lord, Paice)
7. Burn (Coverdale, Blackmore, Hughes, Lord, Paice)
8. Rat Bat Blue (Blackmore, Gillan, Glover, Lord, Paice)
9. Woman from Tokyo (Gillan, Blackmore, Glover, Lord, Paice)
10. Space Truckin'  (Gillan, Blackmore, Glover, Lord, Paice)
11. Smoke on the Water (Gillan, Blackmore, Glover, Lord, Paice)
12. When a Blind Man Cries (Gillan, Blackmore, Glover, Lord, Paice)
CD 3 1. Highway Star (Gillan, Blackmore, Glover, Lord, Paice)
2. Demon's Eye (Gillan, Blackmore, Glover, Lord, Paice)
3. Fireball (Gillan, Blackmore, Glover, Lord, Paice)
4. Strange Kind of Woman (Gillan, Blackmore, Glover, Lord, Paice)
5. Child in Time (Gillan, Blackmore, Glover, Lord, Paice)
6. Speed King (Gillan, Blackmore, Glover, Lord, Paice)
7. Black Night (Gillan, Blackmore, Glover, Lord, Paice)
8. Hallelujah (τραγούδι, Deep Purple) (Greenaway, Cook)
9. Emmaretta (Blackmore, Evans, Lord)
10. Kentucky Woman (Diamond)
10. Mandrake Root (Blackmore, Evans, Lord)
10. Hush (South)
Θέσεις τσαρτ
A Fire in the Sky (άλμπουμ)
Επίσημη κυκλοφορία: 15 Σεπτεμβρίου 2017
Πηγές
Κατηγορία:Δισκογραφία των Deep Purple Κατηγορία:Άλμπουμ του 2017
Κομήτης του Ένκε
Ιστορία
Ο κομήτης παρατηρήθηκε για πρώτη φορά από τον Πιερ Μεσαίν τις 17 Ιανουαρίου 1786, όταν έψαχνε για κομήτες στον αστερισμό του Υδροχόου και παρατήρησε ότι ήταν αρκετά λαμπρός. Η ύπαρξη του κομήτη επιβεβαιώθηκε και από τον Σαρλ Μεσιέ, αλλά ο κομήτης μετακινήθηκε νότια και δεν παρατηρήθηκε μετά τις 19 Ιανουαρίου, οπότε δεν υπολογίστηκε τροχιά. Ο κομήτης παρατηρήθηκε ξανά από την Καρολίνα Χέρσελ τις 7 Νοεμβρίου 1795. Ο αδελφός της, ο Ουίλιαμ Χέρσελ, τον παρατήρησε με γυμνό οφθαλμό. Ο κομήτης πέρασε σε απόσταση 0,26 ΑΜ από τη Γη δύο μέρες μετά και παρατηρήθηκε για τελευταία φορά στις 29 Νοεμβρίου. Ο κομήτης ανακαλύφθηκε για τρίτη φορά τις 20 Οκτωβρίου 1805 από τον Ζαν Λουί Πον στη Μασσαλία, Γαλλία. Ο κομήτης ανακαλύφθηκε ανεξάρτητα από τον Γιόχαν Σίγκισμουντ Χουτ στις 21 Οκτωβρίου και τον Αλέξις Μπουβάρντ στις 22. Ο Χουθ ανέφερε ότι ο κομήτης ήταν ορατός με γυμνό οφθαλμό στις 23 Οκτωβρίου και είχε παρόμοιο μέγεθος και λαμπρότητα με το Γαλαξία της Ανδρομέδας. Η τελευταία παρατήρηση του κομήτη έγινε στις 20 Νοεμβρίου.
Άντριου Λούμις
Ο Άντριου Λούμις (αγγλ. Andrew Loomis, 1892 - 1959) ήταν αμερικανός ζωγράφος. Δούλεψε κυρίως σαν εικονογράφος και ειδικά στο χώρο της διαφήμισης ήταν πασίγνωστος και πολύ περιζήτητος.
Κομήτης του Ένκε
Τροχιά
thumb|250px|Σχηματική αναπαράσταση της τροχιάς της Γης (μπλε), του Κομήτη του Ένκε (κόκκινο) και του Δία (λαδί) Ο Κομήτης του `Ενκε είναι ο κομήτης με τη μικρότερη περίοδο περιφοράς, μόνο 3,3 χρόνια (1204 ημέρες). Το περιήλιο του κομήτη είναι στις 0,336 ΑΜ και το αφήλιό του είναι στις 4,09 ΑΜ, δηλαδή δεν διασχίζει ποτέ την τροχιά του Δία. Η εκκεντρότητα είναι 0,848 και η κλίση ως προς την εκλειπτική είναι περίπου 12 μοίρες. Δεδομένων αυτών των χαρακτηριστικών, η τροχιά του Κομήτη του Ένκε διαταράσσεται συχνά από τους εσωτερικούς πλανήτες. Η ελάχιστη απόσταση της τροχιάς του κομήτη από την τροχιά της Γης είναι 0,17309 ΑΜ (25.900.000 χιλιόμετρα). Ο κομήτης στις 18 Νοεμβρίου θα περάσει σε απόσταση 0,025 ΑΜ (3,7 εκατομμύρια χιλιόμετρα) από τον Ερμή.
Άντριου Λούμις
Σήμερα είναι γνωστός κυρίως για τα βιβλία που έγραψε, στα οποία παρουσίαζε αναλυτικότατα διάφορα θέματα σχετικά με το σχέδιο και την εικονογράφηση. Με τα βιβλία αυτά τα οποία σημείωσαν τεράστια εμπορική επιτυχία επηρέασε σε σημαντικότατο βαθμό πάρα πολλούς εικονογράφους και δημιουργούς κόμικς. Σήμερα τα βιβλία του δεν κυκλοφορούν πια σε έντυπη μορφή, υπάρχουν όμως ελεύθερα σε ηλεκτρονική μορφή σε διάφορες τοποθεσίες του Internet όπου μπορούν να τα μελετήσουν οι νεότερες γενιές καλλιτεχνών.
Κομήτης του Ένκε
Παραπομπές
Κατηγορία:Κομήτες
Άντριου Λούμις
right|150px|thumb|Εξώφυλλο βιβλίου του Λούμις
Εξωτερικοί σύνδεσμοι
Κατηγορία:Αμερικανοί ζωγράφοι Κατηγορία:Εικονογράφοι
Σάγκα (μυθολογία)
Η Σάγκα στη σκανδιναβική μυθολογία είναι θεά των Εσίρ, και μπορεί να είναι μια άλλη ονομασία για τη Φρίγκα. Όπως η Φρίγκα, έτσι κι αυτή φαίνεται να είναι σύζυγος και σύντροφος στο ποτό του Οντίν. Ζει στο Σέκβαμπεκκ, «αίθουσα των βυθισμένων πάγκων» (πιθανόν ένα πλοίο).
Το όνομα θα μπορούσε να σημαίνει «αυτή που βλέπει» ή (λιγότερο πιθανό) «αυτή που αναγγέλει».
Κατηγορία:Σκανδιναβική μυθολογία
Γύλος
Ο γύλος (επιστημονικό όνομα Coris julis), γνωστός και ως γαϊτανούρι, ιλάρι, πουρπουριά, λεμοναριά και σπετσιάς, είναι πολύχρωμο ψάρι το οποίο ανήκει στην οικογένεια των λαβρίδων. Απαντάται στη Μεσόγειο και στον βορειοανατολικό Ατλαντικό.
Εξωτερικά Χαρακτηριστικά
Ο γύλος είναι μικρό ψάρι, με ατρακτοειδές στενόμακρο σώμα, μικρά μάτια, μυτερό ρύγχος και με μυτερά πυκνά δόντια. Το χρώμα του γύλου είναι καστανόμαυρο ή πράσινο στη ράχη και λευκό στην κοιλιά. Επίσης, στα πλευρά του έχει μια πορτοκαλο-κόκκινη γραμμή που φτάνει έως την ουρά του. Το βάρος του, συνήθως, φτάνει τα 150 γραμμάρια. Το μήκος του φτάνει τα 20 με 25 εκατοστά.
Τόπος Διαβίωσης
Ο γύλος ζει στον πάτο της θάλασσας σε βραχώδεις και φυκώδεις περιοχές, σε βάθος από ένα μέχρι 60 μέτρα, αν και μόνο τα μεγάλα αρσενικά παραμένουν για αρκετή ώρα σε βαθιά νερά. Το χειμώνα τα ψάρια μετακινούνται σε βαθύτερα νερά.
Τροφή
Ο γύλος τρώει διάφορα μαλάκια και άλλα μικρότερα ψάρια, όπως και μικρές γαρίδες.
Πηγές
Κατηγορία:Λαβρίδες Κατηγορία:Ψάρια ελληνικών θαλασσών
ΝΚ Τρίγκλαβ Κράνι
Η ΝΚ Τρίγκλαβ Κράνι είναι μια σλοβένικη ποδοσφαιρική ομάδα από την πόλη Κράνι. Η ομάδα αγωνίζεται στο Πρωτάθλημα ποδοσφαίρου Σλοβενίας. Ιδρύθηκε το 1997. Χρώμα της ομάδα είναι το κόκκινο. Αγωνίζεται στο Stanko Mlakar Stadium.
Τίτλοι
Πρωτάθλημα
Εξωτερικοί σύνδεσμοι
Κατηγορία:ΝΚ Τρίγκλαβ Κράνι Κατηγορία:Ιδρύσεις ποδοσφαιρικών ομάδων το 1997 Κατηγορία:Ποδοσφαιρικές ομάδες Σλοβενίας
Nemexia (παιχνίδι)
Το Νemexia    είναι ένα παιχνίδι ονλαην διαστημικής στρατηγικής για browser. Κάθε παίκτης μπορεί να επιλέξει μια απ τις τρεις ράτσες και να αναπτύξει την αυτοκρατορία του. Με την βοήθεια των φίλων σου, μπορείς να κατακτήσεις το σύμπαν χτίζοντας την Υπέρτατη Αστρική Πύλη (ΥΑΠ).
Ιστορία
Το Nemexia  είναι δωρεάν διαδικτυακό παιχνίδι, ενεργό απ τον Σεπτέμβρη του 2009, αρχικά στη Βουλγαρία. Αναπτύχθηκε και δημοσιεύτηκε απ την Βουλγαρική εταιρία XS Software. Μέχρι το τέλος του ίδιου έτους το παιχνίδι είχε δημοσιευθεί σε 13 διαφορετικές χώρες με πάνω από 120,000 εγγεγραμμένους χρήστες..
Εκδόσεις
Το παιχνίδι έχει υποστεί πολλές αλλαγές τα τελευταία χρόνια και κάθε μεγάλη αλλαγή έχει και το δικό της όνομα.
Πλοκή
Πολλά χρόνια πριν, οι άνθρωποι ανακάλυψαν τα διαστημικά ταξίδια και αποφάσισαν να ερευνήσουν τον γαλαξία. Μια μικρή ομάδα από αυτούς που αυτοαποκαλούνται “Συνομοσπονδία" ανακάλυψαν έναν αρχαίο πλανήτη με απεριόριστους πόρους που τους βοήθησε να αναπτύξουν τις τεχνικές τους δυνατότητές. Τους πήρε λίγο χρόνο, αλλά τελικά κατάφεραν να δημιουργήσουν Τεχνητή Νοημοσύνη τόσο προχωρημένη που ανέπτυξε ελεύθερη βούληση. Ονομάζουν αυτά τα πλάσματα Τέρτεθους .Με το πέρασμα του χρόνου αυτά τα ρομπότ βοηθούσαν την Συνομοσπονδίας σε ολα. Συνειδητοποιώντας τις δυνατότητές τους οι Τερτεθοι ομαδοιποιήθηκαν και άφησαν την Συνομοσπονδία. Λίγοι από αυτούς παρέμειναν ως βοηθοί στα αφεντικά τους, αλλά οι άλλοι ήταν περίεργοι για το υπόλοιπο σύμπαν, όπως ακριβώς και οι δημιουργοί τους. Σε μακρινά ταξίδια τους το Τερτεθοι ανακάλυψαν άλλη έξυπνη φυλή στην άκρη του γαλαξία τους. Έντομα-πλάσματα που ονόμασαν "Νόξις". Τυφλοί από τον ζήλο τους για γνώση η Τερτεθοι και η Συνομοσπονδία δεν πρόσεξαν ότι η Νόξις άρχισαν να εξελίσσονται. Όπως και πολλά άλλα πλάσματα τα Νόξις ήταν παράσιτα, συνδέοντας με ανυποψίαστη πηγή αποστράγγιζαν πληροφορίες και τελικά ξεπέρασαν τους οικοδεσπότες τους. Ο πόλεμος άρχισε. Οι τρεις φυλές βρίσκονταν σε συνεχή σύγκρουση. Το τέλος δεν ήταν κοντά και κάποιοι απόβλητοι, λιγότερο εχθρικής κοινότητας άφησαν αγώνες τους. Σχημάτισαν συμμαχίες και συνδύασαν τις γνώσεις τους στην τελική προσπάθεια να ξεφύγουν. Μπορείτε να βοηθήσετε τους απόβλητους στην προσπάθειά τους.
Game play
To Νemexia είναι παιχνίδι που παίζεται σε κύκλους, που σημαίνει οτι μετά την ολοκλήρωση του στόχου παιχνιδιού οι παίκτες ξεκινούν ξανά απ την αρχή. Κατα τη διάρκεια κάθε κύκλου μπορείς να αποικήσεις έως και 6 πλανήτες σε όλο τον γαλαξία. Ο κάθε ΄πλανήτης μπορεί να έχει ρόλο προμηθευτή πόρων, υποστηρικτικό ή πολεμικό. Ακόμα και αν χαθεί ο πλανήτης σε μάχη, ο παίκτης μπορεί να κατακτήσει άλλον και να συνεχίσει κανονικά.
Ράτσες και Μονάδες
Το Nemexia  έχει τρείς διαφορετικές ράτσες :  τους Ανθρώπους (Συνομοσπονδία), τα Ρομπότ (Τερτεθοι) και τα έντομα (Νοξοι). Κάθε ράτσα έχει τις δικές της μονάδες με μοναδικές ικανότητες. . Η ποικιλία πλοίων και αμυντικών μονάδων επιτρέπει την χρήση πολλών στρατηγικών μάχης. Υπάρχουν 7 είδη πολεμικών πλοίων, 5 πολιτικά και 1 υπηρεσιών. Υπάρχουν επίσης 7 είδη αμυντικών μονάδων για την προστασία του πλανήτη σου. Ακόμα και αν δεν είσαι φαν του πολέμου μπορείς να κατασκευάσεις μια ή δυο ασπίδες πλανήτη για την άμυνα ενάντια σε μερικές αδύναμες μονάδες.
Επιστήμες
Υπάρχουν 22 διαφορετικές επιστήμες στην διάθεση του κάθε παίκτη για να τον βοηθήσουν στην ανάπτυξή του. Λόγω της απόστασης μεταξύ των πλανητών, ο παίκτης μπορεί να αυξήσει την ταχύτητά του εως και 750% για να φτάνει στον προορισμό του πιο γρήγορα. Υπάρχουν επιστήμες που αυξάνουν την παραγωγή πόρων και ενέργειας, τη ζωή και επίθεση των μονάδων και ξεκλειδώνουν τα μυστικά για την παραγωγή των ανώτατων μονάδων.
Συμμαχίες και πλανήτες ομάδας
Κάθε παίκτης μπορεί να ιδρύσει ή να μπει σε μια συμμαχία. Με τη βοήθεια οκτώ φίλων του μπορεί να δημιουργήσει εναν πανίσχυρο πλανήτη ομάδας. Απο αυτούς τους πλανήτες οι σύμμαχοι μπορούν να στείλουν επίθεση σε ήλιο για να βρο΄τν τους Κρυστάλλους. Με τη συγκέντρωση 10 κρυστάλλων ο παίκτης ξεκλειδώνει το μοναδικό κτίριο που θα του επιτρέψει να ολοκληρώσει το στόχο του παιχνιδιού.
Αναφορές
Κατηγορία:Βιντεοπαιχνίδια στρατηγικής Κατηγορία:Βιντεοπαιχνίδια του 2009
Μαϊμονίδης
thumb|upright|Ανδριάντας του Μαϊμωνίδη στην Κόρδοβα της Ισπανίας thumb|Ο τάφος του Μαϊμονίδη στην Τιβεριάδα Ο Μωυσής Μαϊμωνίδης ( Mōšeh bēn-Maymōn; موسى بن ميمون Mūsā bin Maymūn) ή Ραμπάμ (από τα αρχικά του RMBM) (30 Μαρτίου 1138 - 13 Δεκεμβρίου 1204) ήταν Σεφαρδίτης Εβραίος φιλόσοφος και συγγραφέας, που έγινε ένας από τους πιο παραγωγικούς και επιδραστικότερους μελετητές της Τορά στον Μεσαίωνα. Στην εποχή του ήταν και επιφανής αστρονόμος και ιατρός, που υπηρέτησε ως προσωπικός ιατρός του Σαλαντίν. Γεννήθηκε στην Κόρδοβα, Αυτοκρατορία των Αλμοραβιδών (σημερινή Ισπανία) την παραμονή του Πάσχα του 1138,  εργάστηκε ως ραβίνος, ιατρός και φιλόσοφος στο Μαρόκο και την Αίγυπτο, και πέθανε στο Κάιρο στις 13 Δεκεμβρίου του 1204. Σήμερα τα έργα του και οι απόψεις του θεωρούνται θεμέλιος λίθος της Εβραϊκής ορθόδοξης σκέψης και μελέτης.
Προώθησε και ανάπτυξε την αριστοτελική φιλοσοφία, φέρνοντας την σε επαφή με φιλοσόφους στη δύση. Σημαντικότατο έργο του που συνέθεσε μεταξύ 1170 και 1180, ήταν το βιβλίο Μισνέ Τορά, (σε κατά λέξη μετάφραση «Επανάληψη της Τορά» του εβραϊκού δηλαδή νόμου), σκοπός του οποίου ήταν η κωδικοποίηση όλων των νόμων των Εβραίων.
Τα έργα του διακρίνονται σε δυο κατηγορίες:
Βιβλιογραφία
Κατηγορία:Ισπανοεβραίοι Κατηγορία:Σεφαρδίτες Κατηγορία:Εβραίοι φιλόσοφοι Κατηγορία:Ισπανοί φιλόσοφοι Κατηγορία:Αριστοτελικοί φιλόσοφοι
Σκανδιναβική σάγκα
Οι σκανδιναβικές σάγκα ή σάγκα των Βίκινγκ (ισλανδικά: sögur, προφέρεται: /ˈsœːɣʏr/) είναι οι επικές αφηγήσεις της αρχαίας σκανδιναβικής και γερμανικής ιστορίας, για τα πρώτα ταξίδια των Βίκινγκ, για τη μετανάστευση στην Ισλανδία, και για διαμάχες μεταξύ Ισλανδικών οικογενειών. Μία από αυτές, η Γκουτασάγκα, γράφηκε στην Γκότλαντ και ασχολείται με την πρώιμη ιστορία των κατοίκων της. Ήταν γραμμένες στην Αρχαία σκανδιναβική γλώσσα.
Τα κείμενα είναι επικές ιστορίες σε πεζό λόγο, συχνά εμπεριέχωντας εντός του κειμένου ποιητικές στροφές ή ολόκληρα ποιήματα σε παρηχητικό στίχο, για τα ηρωικά κατορθώμα περασμένων εποχών, ιστορίες αξιέπαινων ανθρώπων, που συχνά ήταν Βίκινγκ, μερικές φορές Παγανιστές, μερικές φορές Χριστιανοί. Οι ιστορίες είναι συνήθως ρεαλιστικές, μερικές φορές ρομαντικοποιημένες και φανταστικές, αλλά πάντα ασχολούνται με ανθρώπινα όντα που μπορούμε να καταλάβουμε.
Υπόβαθρο
Υπάρχουν πολλές ιστορίες βασιλιάδων, καθημερινών ανθρώπων και υπερηρώων. Οι σάγκα περιγράφουν ένα μέρος της ιστορίας μερικών από τις Βόρειες χώρες. Επίσης αναφέρονται η Αγγλία και η Αμερική. Μόλις πρόσφατα (αρχές του 20ου αιώνα) πιστοποιήθηκε η αυθεντικότητα των ιστοριών για τα ταξίδια στην Αμερική.
Οι περισσότερες σάγκα των Ισλανδών λαμβάνουν χώρα στην περίοδο 930-1030, η οποία στην Ισλανδική ιστορία αποκαλείται söguöld (Εποχή των Σάγκα). Φυσικά άλλες σάγκα έχουν το δικό τους χρονολογικό πλαίσιο, όπως οι σάγκα βασιλιάδων, επισκόπων και άλλες, γραμμένες κυρίως μεταξύ 1190 και 1320, ενώ άλλες είναι καθαρά μυθοπλασία. Η Μυθολογική θεωρία της καταγωγής των σάγκα ισχυρίζεται πως οι πλοκές και οι χαρακτήρες επηρεάστηκαν σε μεγάλο βαθμό από μυθολογικό υλικό που συνδέεται με την τοπική γεωγραφία.
Ταξινόμηση των Σάγκα
Οι Σκανδιναβικές Σάγκα κατηγοριοποιούνται γενικά ως:
Αυτές διηγούνται τις ζωές Σκανδιναβών βασιλιάδων. Συνετέθησαν από τον 12ο ως τον 15ο αιώνα.
Το υλικό αυτών των σάγκα είναι παρόμοια με αυτο των Íslendinga sögur, αλλά συντομότερο.
Αυτές αναμειγνύουν τη μακρινή ιστορία με μύθο ή θρύλο. Ο σκοπός είναι ζωντανή διήγηση και διασκέδαση. Το παγανιστικό παρελθόν της Σκανδιναβίας ήταν μια περήφανη και ηρωική ιστορία για τους Ισλανδούς.
Εξωτερικοί σύνδεσμοι και παραπομπές
Κατηγορία:Έπη Κατηγορία:Ιστορία της Δανίας Κατηγορία:Ιστορία της Σουηδίας
Πολιορκία του Γιόρκταουν
Η Πολιορκία του Γιόρκταουν (28 Σεπτεμβρίου - 19 Οκτωβρίου 1781) ήταν η αποφασιστικότερη αναμέτρηση του Πολέμου της Ανεξαρτησίας των ΗΠΑ, αφού ουσιαστικά προκάλεσε τελικά την αναγνώριση των ΗΠΑ από το Ηνωμένο Βασίλειο και τερμάτισε τον πόλεμο.
Προλεγόμενα
Παρά την τεράστια εις βάρος του ανισορροπία ισχύος ο Τζωρτζ Ουάσιγκτον και οι ομοϊδεάτες του, μετά από τις αψιμαχίες στο Λέξινγκτον και στο Κόνραντ το 1775, προχώρησε στην ανακήρυξη της ανεξαρτησίας των ΗΠΑ από τη Μεγάλη Βρετανία στις 4/7 1776. Από την αρχή συνειδητοποίησε, ότι αν και φαινόταν αδύνατο να νικήσει, θα μπορούσε ωστόσο να παρατείνει τη σύγκρουση τόσο ώστε η βρετανική κοινή γνώμη να βαρεθεί το κόστος του πολέμου σε χρήμα και ανθρώπινες απώλειες και να τερματίσει τη σύγκρουση αποδεχόμενη την ανεξαρτησία. Ήταν έμπειρος αξιωματικός, με πολεμική πείρα από την Πολιορκία του Κεμπέκ από τη Μεγάλη Βρετανία. Ήξερε ότι η Μεγάλη Βρετανία είχε εξαπλωθεί τόσο πολύ παγκοσμίως, ώστε δεν είχε την πολυτέλεια να αναπτύξει στην Αμερικανική ήπειρο αρκετές δυνάμεις ώστε να συντρίψει την επανάσταση. Τα γεγονότα δικαίωσαν τελικά τις προβλέψεις του.
Κατά το πρώτο έτος του πολέμου (1776) οι συγκρούσεις περιορίστηκαν γύρω από τη Νέα Υόρκη και τη Βοστώνη. Σ' αυτές τις πρώτες συγκρούσεις νικήθηκαν τυπικά οι Αμερικανοί, αλλά κατόρθωσαν να διασώσουν τον κύριο όγκο των δυνάμεών τους.
Τον επόμενο χρόνο (1777) έγινε η επίσης αποφασιστική Μάχη της Σαρατόγκα. Αυτή κατέληξε σε νίκη των Αμερικανών, αρκετά καθαρή ώστε πολλά κράτη της Ευρώπης πήραν πλέον στα σοβαρά την επανάσταση και άρχισαν να την εκμεταλλεύονται για να πλήξουν το ΗΒ. Η Γαλλία πρώτη αναγνώρισε τις ΗΠΑ, ενώ επίσης η Ισπανία και η Ολλανδία κήρυξαν πόλεμο στη Μεγάλη Βρετανία.
Το 1778 ήταν αμφίρροπο: Η Μεγάλη Βρετανία κράτησε τις σημαντικές πόλεις-προπύργια Νέα Υόρκη και Βοστώνη αλλά δεν ήταν σε θέση να συντρίψει τον επαναστατικό στρατό. Ταυτόχρονα, ούτε ο Ουάσιγκτον διέθετε αρκετή ισχύ ώστε να πολιορκήσει τα βρετανικά φρούρια. Η σύγκρουση έμοιαζε να οδηγείται σε αδιέξοδο. Στα τέλη του έτους ο Βρετανός διοικητής Χένρυ Κλίντον, σκέφτηκε να αξιοποιήσει τη ναυτική του ισχύ και έστειλε μεγάλο μέρος του στρατού του υπό τον Τσαρλς Κορνουόλις να επιτεθεί στις Νότιες Πολιτείες (αποικίες τις αποκαλούσαν οι Βρετανοί). Πράγματι, κατέλαβε αρκετές πόλεις, ενώ τα τοπικά επαναστατικά στρατεύματα περιορίστηκαν σε ανταρτοπόλεμο. Η κατάσταση αυτή κράτησε ως την άνοιξη του 1781, οπότε ο Κορνουόλις κατέλαβε το Γιόρκταουν της Βιρτζίνια. Εκεί όμως σταμάτησε, οχύρωσε την πόλη και περίμενε ενισχύσεις και εφόδια από τη θάλασσα. Απέφυγε κάθε άλλη επιθετική πρωτοβουλία, παρά το γεγονός ότι υπερείχε ακόμη αριθμητικά 2:1 σε σχέση με τις αμερικανικές δυνάμεις στην περιοχή.
Αυτό ήταν και το ολέθριο λάθος του, αφού αντί να έρθουν ενισχύσεις γι' αυτόν ήρθαν τελικά για τους αντιπάλους του: Γαλλικό εκστρατευτικό σώμα υπό τον Ζαν Μπατίστ Ποντόν ντε Ροσαμπώ και ο γαλλικός στόλος υπό το ναύαρχο Πωλ ντε Γκρας. Ήρθε επίσης και ο Ουάσιγκτον με τον κύριο όγκο των δυνάμεών του, αφού άφησε μικρές δυνάμεις να παρενοχλούν τα υπό βρετανική κατοχή φρούρια της Νέας Υόρκης και Βοστώνης, που ωστόσο κατόρθωσαν να καθηλώσουν τις εκεί ισχυρές βρετανικές φρουρές.